Хәерле көн, хөрмәтле авылдашлар һәм барлык килгән кунаклар!

Бүген Татар Бизнәсе авылы граҗданнырының гомуми җыелышы.

Җыелышта катнашалар:

-Чүпрәле муниципаль районы башлыгы:

**Шадриков Александр Валерьевич**

-Чүпрәле “Ак Барс” агрофирмасы генераль директоры урынбасары:

**Юсупов Рәшит Зарифуллович**

Һәм район үзәгендәге пенсия фонды, социаль яклау, саклау банкы, почта,элемтә һ.б. хезмәткәрләр катнаша.

Бүгенге җыелышның көн тәртибе белән таныштырып китәргә рөхсәт итегез.

1. Марс авыл җирлеге башлыгының отчеты

2. Агрофирма вәкиле чыгышы

3. Марс урта мәктәбе директорының чыгышы.

4. Полиция хезмәткәре, участковый Якупов Алик Альбертович чыгышы.

5. Чүпрәле муниципаль районы башлыгы чыгышы.

6. Төрлеләр

Хәерле көн Александр Валерьевич, хөрмәтле авылдашлар һәм килгән кунаклар!

Менә сиздерми генә үзенең мәшәкатъләре белән зур вакыйгаарга бай булган 2015 ел да үте китте.Чыгышымны иң зур вакыйгаларның берсе илебез күләмендә Бөек җиңүнең 70 еллык юбилеен билгеләп үтүдән башлыйсым килә. Безнең авыл җирлегендә бу олы бәйрәмне 58 тыл хезмәткәре һәм 3 сугыш ветераны каршылый алдылар. 17 март көнендә сугыш елларының бөтен авырлыгын күргән әби һәм бабайлар хөрмәтенә үткәрелгән кичәләр узды. Аларга дәүләтебездән җибәрелгән юбилей медальләре һәм бүләкләр тапшырдык.Бәйрәмгә килә алганнар соңыннан чәй өстәле артында сыйландылар. Ә килә алмаганнарга бүләкләрне өйләренә йөреп тапшырдык. Алар чыннанда олы хөрмәткә лаек кешеләребез. Бүгенге көндә аларга изге теләкләребезне җиткерсәк артык булмас.Аларга нык исәнлек, тыныч тормыш, бәхетле картлык, озын гомер һәм киләсе елларда да шундый олы бәйрәмнәрне безнең белән бергә каршылый алсалар иде.

7 май көнендә шушы юбилейга багышлап Казан шәһәрендә үткәрелгән президентыбыз Рөстәм Нургалиевич белән очрашуда катнаша алуына 88 яшьлек авылдашыбыз, тыл хезмәткәре Шаруков Якуб абый бик шат. Ул район җитәкчеләренә, социаль яклау оешмасы хезмәткәрләренә рәхмәтле һәм изге теләктә.

8 май көнендә, авыл халкы сугыш кырында ятып калган авылдашларыбыз истәлегенә куелган һәйкәл янында очрашты. Анда митинг, концерт, котлаулар һәм ветераннарыбыз чыгышын тыңладык.

30 август көнендә районыбызның 85 еллык юбилее белгеләп үтелде. Бу зур бәйрәмдә дә Бизнә һәм Каракитәдән чыккан күренекле кешеләребез катнаша алдылар.

13 сентябрь көннендә Татарстан Республикасы президентын һәм җирле үзидарә органнарына сайлаулар булып үтте. Авыл халкы төпле фикер йөретеп, президентыбыз Рөстәм Нургалиевичка уңай тавыш бирделәр. Ә авыл җирлегенә, Татар Бизнәсе һәм Каракитә авылларына авыл халкының мәнфәгатьләрен яклаучы 10 депутат сайланып куелды. Сайлаулар закон нигезендә һәм уңышлы үтте.

2015 ел, спорт һәм сәләмәт яшәү елы дип игълан ителгән иде. Ел әйләнәсендә безнең җирлектәдә байтак кына чаралар үткәрелде. Шулай ук “Татарча көрәш” тренеры Мифтахов Фәрит Адельҗанович озак еллардан бирле уңышлы гына эшләп килә. Аның кул астындагы егетләре 2015 елда байтак кына турнирлада катнашып призлы урыннарга лаек булдылар.

-Сәйфихан Нафиев истәлегенә

-Март аенда Район беренчелегенә

-Апас районында, район башлыгына ачык турнирда,

-Татар Сыгытында “Кызыл йолдыз”ордены коволеры әфганчы истәлегенә уздырылган турнирда,

-Шыгырдан авылында, Чувашия беренчелегенә,

-һәм Татарстан беренчелегенә җыелма командага чакырылдылар.

Ярышларда катнашучы батыр егетләр:

Камалов Раиль, Хайбуллов Зөлфәт, Сабитов Ильназ, Тимербулатов Фәнис, Бахтиев Фаиль, Калимуллин Раиль, Абдулвалиев Ильҗнар, Задиханов Ильназлар Сабантуе мәйданында көч сынашып авылның данын яклыйлар. Аларга киләчәктәдә зур уңышлар телик.

Татар Бизнәсе авылында 127 йорт 123ендә кеше яши

Түбән һәм Югары Каракитәдә 296 йорт шуның 291 ендә кеше яши.

Бүгенгесе көндә барлыгы 423 йорт.

Татар Бизнәсе авылында 2015 ал башында 372 булса 2016 да 369

Югары Каракитәдә 373 булса, 2016 елда 366,

Түбән Каракитәдә 471 булса ,2016 да 461,

Барысы 2015 ел башына 1216

Ә 2016 ел башына 1196

Бер ел эчендә авыл җирлеге буенча 20кешегә кимегән. 2015 елда 2 бала туган, 21 кеше үлгән.

Күргәнебезчә халык саны бигрәктә авыл җирлегендә күзгә күренеп кими. Мәктәпләргә килгәдә, бүген Марс мәктәбендә 109 укучы 27 укытучы ( Бизнә мәктәбендә 13 укучы 6 укытучы)

Өйләнешүче: 5 гаилә

Аерылышучы: юк

Авыл кешесен борчыган сораулар, мәсьәләләр бүгенгесе көндә санап бетергесез. Үткән ел дәвамында гына да 140 якын кешенең терле эчтәлектәге мөрәҗәгате кергән һәм алар барысыда диярлек каралган.

976 справка бирелгән һәм 35 нотариаль действияләр.

Хәрби исәпкә килгәндә бүгенгесе көндә безнең җирлектә 305 кеше исәптә тора. Армия сафында 9 егетебез намуслы гына хезмәт итә.

233 хәрби бурычлы, 3 контрактник, 38 беренче хәрби исәптә тора

Авылны төзекләндерү, чиста тоту барыбызныңда төп бурычы. Шуны белә торып, ничә тапкыр кисәтү ясауга карамастан да аңламавычылар күп. Мондыйларга 2015 елда барлыгы 1 протокол язылган булса, киләчәктә берничә тапкырга артуына шигем юк.

Соңгы елларда республикабыз авыл җирендә яшәп эш булдырырга теләгән кешегә бик зур игътибар бирә. Бу субсидияле ЛПХ кредитлар, авыл хуҗалыгы машиналары, терлек абзарлары ясау һәм терлек сатып алу.

2015 ел дәвамында авыл җирлеге буенча 49 кеше7млн. сумлык ЛПХ кредиты алган.

3 сыердан башлап 8 башка кадәр җиткерергә теләүчеләргә дә дәүләтебез төрлек абзарлары төзү өчен 200 000 сум күләмендә субсидия бирә. Түбән Каракитә авылыннан Идрисов Дамир шушы субсидиягә ия булды. Сыер саву аппараты алуга 6 кеше , ә буаз тана сатып алу 15 000 сумлык субсидиягә барысы 2 кеше катнашты.

2015 ел дәвамында налоглар җыю буенча нәтиҗәле эш башкарылды.

Җир налогы 910 371 сум

Милек налогы 91315 сум

Барысы 1001687 сум күләмендә авыл җирлеге бюдҗетына акча кергән.

Президентыбыз программасыннан Татар Бизнәсе авылыда читтә калмады, Бүгенге көндә өстәмә 50 данә урам яктырткычлар авыл урамнарын яктырта. Район бюдҗетыннан бүлеп бирелгән 100 000 сумга 3 светильник куелды һәм 65 ваттлы 37 лампа алыштырылды. Каракитә һәм Татар Бизнәсе авыллары өчен 398,3поҗарный депо ремонтланды.

2015 елның март аенда авыл җирлегендә үзара салым буенча референдум үткәрелде. Анда һәрберебез үзебездән 300 сум күләмендә түләргә дип тавыш бирдек. Без үзара салымны 100% үтәдек һәм сезгә барыгызгада менә шундый уртак эшебез өчен рәхмәт әйтәсе килә.

Барысы авыл җирлеге буенча 308400 күләмендә акча җыелды һәм дәүләтебез монарга 4 тапкыр арттырып 1 млн 233 600 сум акча өстәп безнең счетта 1 млн 542 000 сум булды. Бу акчалар кая тотылды соң. 300 000 сум Югары Каракитәнең Ленин урамына юл салуга, Югары һәмТүбән Каракитә авылына су проекты, геология һәм геодезия эшләре өчен 850650 сум, Татар Бизнәсе авылының Мичурина урамына 400 метр озынлыктагы юл салуга 200 000 сум тотылды. Ә остатокта 191 350 сум күләмендә акча калды.

Авыл җирендә эшлисе эшләр бик күп.Президентыбыз безгә ярдәм кулы сузганда файдаланып каласы иде. 2016 елда март аенда тагын үзара салымга референдум үткәреләчәк, үткән елдагы кебек үк уртак фикергә килеп салым күләмен 300 сумнан тәгъдим итик. (эшләнәчәк эшләр: Тукай урамы, кетү йөри торган күпер,иске мәктәп янындагы елганы тирәнәйтү). Бар акча белән нәрсәдә эшләп була. 2014 ел ахырында һәм 2015 елда багана башындагы лампалар өч авылда да аз саный торган лампаларга алмаштырылып бетте һәм шуның аркасында гына 2014 һәм 2015 ел чагыштырсак урамнар яктырту өчен 314 688 сум акча экономияләнгән.

2015 елда авылыбыз халкы ярдәмендә байтак кына эшләр башкарылды. Татар Бизнәсе авылында Карьерная урамындагы 180 метр озынлыктагы:

-зират тирәсенә 112 000 сум

-Салихов Рәшит һәм Айнутдинов Рафаэльлар 300 метр озынлыкта күтәреп 80 000 сумга юл

-Гагарин урамына 40 000 сумлык

-Мичурина урамының югары өлешенә керә торган юлга Низамов Исламетдин 20 000 сум юл салдылар.

-Мәктәпнең 135 еллык юбилеена:

-Бакиров Рөстәм Сайфуллович 15 000 сум

-Айсин Фәнис Рәшитович 13 000 сумга принтер лар бүләк иттеләр.

Шулай ук Татар Бизнәсе авылының 135 еллык Юбилеен үткәрү өчен Рөстәм Сайфуллович һәм аның дуслары санап бетергесез ярдәм иттеләр. Изгелек җирдә ятмас. Бөтен авыл халкы исеменнән сезгә олы рәхмәтебезне белдерәбез.

Гади авыл кешесе беренчесе көндә мал-туар асрап көн күрә, үз тормышын җайлый. Татар Бизнәсе авылында 357 эре мөгезле төрлек.

Бизнәдә:150- сыер,475 – сарык, 18-кәзә, 10-умарта, 18 ат

Каракитәдә: 188- сыер,176- сарык, 39 –кәзә,170- умарта, 31- ат

Үткән ел белән чагыштырганда әллә ни зур аерма юк. Шулайда төрлек башын арттыру кирәк. Гомер-гомердән килгән әйтем бар, сыеры барның сые бар- 2015 елда уртача бер шәхси хуҗалыкка сөт сатып 45 000 сум акча, ит сатып 120 000 сум акча кергән.

Гаилә фермасына килгәндә, бүгенге көндә Татар Бизнәсе авылында Халилов Айратлар гаиләсе, уңышлы гына эш алып баралар. Алар бүгенге көндә 80 баш эре мөгезле төрлек асрый. Шуның өстенә тагын бер яңа ферма ясап куйдылар. Ул терлекне симертү урыны булачак дип ассызыклады гаилә башлыгы.

Төрлек карау белән беррәттән бу гаилә 280 га җир эшкәртә. Җирләрне вакытында сереп, вакытында чәчеп һәм җыеп ала. Ел әйләнәсендә кибетләредә ябылмый. Халыктан сөттә җыярга элгерә. Чөнки алар тәүлегенә 20 сәгать хезмәт итә. Үзләре кунакчылда һәм ярдәмчел дә. Авыр хезмәтләрендә уңышлар һәм исәнлек телик аларга.

Безнең авыл җирлегендә ике мәчет эшләп тора. Татар Бизнәсе авылы мәчете имам-хатыйбы Сафин Гомәр Алиуллович. Ул авыл халкы белән тыгыз элемтәдә. Бөтен дини бәйрәмнәрдә барлык эштә актив катнашып йөри торган җитәкче. Бүгенгесе көндә мәчеткә килеп 20 легән авылның яше һәм карты гамәл кыла. Мәчет ул тәртипкә дә чакыра һәм авылның ямедә.

Авылыбыз халкының куркынычсызлыгын, тынычлыгын тәэмин итү авыл җирлегенең, участковыйларның төп бурычы дип саналсада. Аларга ирекле халык друҗинасы ярдәмгә килә. Безнең авыл җирлегендә алар 20 ләп. Мәдәният йортында, урамнарда чаралар үткәрелгәндә, тәртип саклау, авылда шикле кешеләр, шикле әйберләр күренгән очракта органнарга хәбәр җиткерү аларның төп бурычы булсада һәрберебез, үзебезне алар кебек үк җаваплы итеп тыйсак бердә артык булмас. Сакланганны гына алла саклый. Барлык эшләгән эшләрегез өчен хөрмәтле авылдашлар сезгә рәхәт. Авыл халкына ярдәм кулы сузган өчен, президентыбыз Рөстәм Нургалиевич һәм Александр Валерьевич сезгә барыбыз исеменнәндә олы рәхмәтләребезне җиткерәбез.

Инде соңгы елларда күпме генә эшләр эшләнсәдә, алдагы елларда зур эшләр, зур планнар тора.

Авылның матурлыгын. Чисталыгын булдыру юлларна рәтләү, мәктәпнең, мәдәният йортының тирә яннарын матурайту, дингә һәм мәдәниятка күбрәк игүтибар бирү, яшәү шартларын яхшыртуны барыбыз бергә җигелеп хезмәт иткәндә генә булдыра алабыз.

Өмет белән яшәү адәм баласына яшәргә тагында дәрт өсти.

Авылның чиста суын эчеп, саф һавасын сулап, исән-имин, гамәл колып, иман байлыгы белән яшик.